**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2025,

**ktorým sa mení a dopĺňa zákon č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov v znení neskorších predpisov**

**a ktorým sa menia niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov v znení zákona č. 350/2024 Z. z. a zákona č. 26/2025 Z. z. sa mení a dopĺňa takto:

1. V § 2 písm. a) sa vypúšťa šiesty bod.

Doterajší siedmy bod sa označuje ako šiesty bod.

1. V § 3 ods. 4 písm. a) a d) sa suma „50 miliónov eur“ nahrádza sumou „100 miliónov eur“.
2. V § 4 odsek 4 znie:

„(4) Do piatich dní po doručení žiadosti príslušné ministerstvo žiadosť zverejní na svojom webovom sídle a jej úplné znenie doručí obciam a vyšším územným celkom, v územných obvodoch ktorých sa má podľa predloženej žiadosti realizovať investičný projekt. Obciam a vyšším územným celkom, v územných obvodoch ktorých sa má podľa predloženej žiadosti realizovať investičný projekt, umožní vyjadriť sa k nemu v lehote nie kratšej ako 21 dní.“.

1. V § 4 odsek 9 znie:

„(9) Po doručení stanoviska obcí a vyšších územných celkov podľa odseku 4 a ak príslušné ministerstvo žiadosť nezamietne podľa odseku 7 alebo odseku 8, predloží návrh na pripomienkové konanie podľa osobitného predpisu,7a) ktoré sa vykoná v lehote nie kratšej ako 15 pracovných dní. Ak po vyhodnotení pripomienok a po opätovnom postupe podľa odseku 8 príslušné ministerstvo žiadosť nezamietne, predloží návrh vláde.“.

Poznámka pod čiarou k odkazu 7a znie:

„7a) § 10 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov.“.

1. V § 4 ods. 12 sa vypúšťa písmeno b).

Poznámka pod čiarou k odkazu 9 sa vypúšťa.

Doterajšie písmená c) a d) sa označujú ako písmená b) a c).

1. V § 4 sa vypúšťa odsek 13.

Poznámka pod čiarou k odkazu 10 sa vypúšťa.

Doterajší odsek 14 sa označuje ako odsek 13.

1. V § 5 ods. 2 sa vypúšťa písmeno a).

Doterajšie písmená b) až d) sa označujú ako písmená a) až c).

1. V § 7 ods. 3 sa slová „15 dní“ nahrádzajú slovami „30 dní“.
2. § 9 sa dopĺňa odsekom 3, ktorý znie:

„(3) Postupom podľa odseku 1 a 2 nie sú dotknuté ustanovenia podľa osobitného predpisu26a) ani právo tretích osôb domáhať sa ochrany svojich práv na súde. Ak postupom podľa odseku 1 a 2 dôjde k zániku vecného bremena doživotného užívania nehnuteľnosti, vzniká oprávnenému z vecného bremena právo na náhradný byt podľa osobitného predpisu.26a)“.

Poznámka pod čiarou k odkazu 26a znie:

„26a) § 712a a § 712c zákona č. 40/1964 Zb. Občiansky zákonník v znení neskorších predpisov.“.

1. V § 10 ods. 5 sa slová „15 dní“ nahrádzajú slovami „30 dní“.
2. V § 11 sa vypúšťa odsek 12.

Doterajší odsek 13 sa označuje ako odsek 12.

1. § 13 vrátane nadpisu sa vypúšťa.

Poznámka pod čiarou k odkazu 39 sa vypúšťa.

1. V § 14 ods. 10 sa vypúšťajú slová „alebo návrh na vydanie medzitýmneho rozhodnutia na taký pozemok“.
2. § 15 vrátane nadpisu sa vypúšťa.
3. V § 28 ods. 10 sa vypúšťajú slová „medzitýmnemu rozhodnutiu,“.
4. V § 29 sa vypúšťa písmeno b).

Súčasne sa zrušuje označenie písmena a).

1. Za § 30b sa vkladá § 30c, ktorý vrátane nadpisu znie:

„§30c

Prechodné ustanovenie k úpravám účinným od 1. júla 2025

Na konanie, v ktorom bolo do účinnosti tohto zákona vydané medzitýmne rozhodnutie, sa použijú doterajšie predpisy účinné do 30. júna 2025.“.

**Čl. II**

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 275/2006 Z. z., zákona č. 527/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z., zákona č. 653/2007 Z. z., zákona č. 165/2008 Z. z., zákona č. 383/2008 Z. z., zákona č. 465/2008 Z. z., zákona č. 192/2009 Z. z., zákona č. 390/2009 Z. z., zákona č. 492/2009 Z. z., zákona č. 57/2010 Z. z., zákona č. 403/2010 Z. z., zákona č. 468/2010 Z. z., zákona č. 223/2011 Z. z., zákona č. 512/2011 Z. z., zákona č. 69/2012 Z. z., zákona č. 223/2012 Z. z., zákona č. 287/2012 Z. z., zákona č. 345/2012 Z. z., zákona č. 352/2013 Z. z., zákona č. 436/2013 Z. z., zákona č. 102/2014 Z. z., zákona č. 292/2014 Z. z., zákona č. 324/2014 Z. z., zákona č. 374/2014 Z. z., zákona č. 171/2015 Z. z., zákona č. 357/2015 Z. z., zákona č. 375/2015 Z. z., zákona č. 91/2016 Z. z., zákona č. 301/2016 Z. z., zákona č. 310/2016 Z. z., zákona č. 315/2016 Z. z., zákona č. 352/2016 Z. z., zákona č.146/2017 Z. z., zákona č. 243/2017 Z. z., zákona č. 177/2018 Z. z., zákona č. 372/2018 Z. z., zákona č. 221/2019 Z. z., zákona č. 134/2020 Z. z., zákona č. 360/2020 Z. z., zákona č. 423/2020 Z. z., zákona č. 214/2021 Z. z., zákona č. 310/2021 Z. z., zákona č. 368/2021 Z. z., zákona č. 503/2021 Z. z., zákona č. 101/2022 Z. z., zákona č. 113/2022 Z. z., zákona č. 121/2022 Z. z., zákona č. 137/2022 Z. z., zákona č. 389/2022 Z. z., zákona č. 402/2022 Z. z., zákona č. 520/2022 Z. z., zákona č. 72/2023 Z. z., zákona č. 118/2024 Z. z., zákona č. 142/2024 Z. z. a zákona č. 201/2024 Z. z. sa mení takto:

1. V § 19a ods. 6 sa vypúšťa tretia veta a štvrtá veta.

Poznámka pod čiarou k odkazu 24aia sa vypúšťa.

1. V § 19a ods. 10 sa vypúšťa posledná veta.

**Čl. III**

Zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov v znení zákona č. 177/2018 Z. z., zákona č. 90/2020 Z. z., zákona č. 310/2021 Z. z., zákona č. 205/2023 Z. z., zákona č. 142/2024 Z. z. a zákona č. 26/2025 Z. z. sa mení takto:

1. V § 13 ods. 1 sa za slovom „úhrady“ vypúšťa čiarka a slová „ak § 13a neustanovuje inak“.
2. § 13a vrátane nadpisu sa vypúšťa.

Poznámka pod čiarou k odkazu 12a sa vypúšťa.

**Čl. IV**

Tento zákon nadobúda účinnosť 1. júla 2025.